उस समय के तिब्बत में हथियार का क़ानून न रहने के कारण यात्रियों को किस प्रकार का भय बना रहता था?
उस समय के तिब्बत में हथियार का क़ानून नहीं था, इस कारण वहाँ के डाकू लाठियों के समान बंदूकें लेकर घूमते रहते थे।कहने का अर्थ यह है कि जैसे लोग सामान्य रूप से लाठियां प्रयोग करते हैं, तिब्बत के डाकू उस समय वहाँ पर बंदूकों का इस्तेमाल करते थे। वे किसी भी यात्री को देखते ही पहले उसे मार देते थे और उसके बाद उसकी तलाशी लेते थे।यात्रियों को हर समय जान जाने का ख़तरा बना रहता था। डाकू उन्हें इसलिए भी मार देते थे क्योंकि यदि वे ऐसा नहीं करते तो पलटकर यात्री उन्हें मार देते।